《小雪前三日锺冠之约余侍老人行山舟发后洪入》
宋代·洪咨夔

听雨客无寐，放晴山有灵。
禅关深紫翠，勋庙肃丹青。
鳌负摩云碣，龙扶拱日屏。
真如无尽意，石涧水泠泠。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。